07.07.2017
Ԥхынгәымза 7 рзы Алада Уаԥстәыла Аҳәынҭқарра Ахада Анатоли Бибилов хадара ззиуа аделегациа официалла рԥылара аӡиас Ԥсоу аҳәынҭқарратә ҳәааҟны имҩаԥысит.
Алада Уаԥстәыла Аҳәынҭқарра аделегациа иаԥылеит Аԥсны Аҳәынҭқарра Ахада ихаҭыԥуаҩ Витали Габниа, Адәныҟатәи аусқәа рминистр Даур Ақаҩба, Гагра араион Аусбарҭа ахада Заур Бганба, Аԥсны Аҳәынҭқарраҟны иҟоу Алада Уаԥстәыла Аҳәынҭқарра Аҷыдалкаатәи Азинмчы змоуи Ацҳаражәҳәаҩ Олег Боциев, Алада Уаԥстәыла иҟоу Аԥсны Аҳәынҭқарра Аҷыдалкаатәи Азинмчы змоуи Ацҳаражәҳәаҩ Алан Елбакиев, Алада Уаԥстәыла Аҳәынҭқарра Адәныҟатәи аусқәа рминистр Дмитри Медоев.
Алада Уаԥстәыла Аҳәынҭқарра аделегациа ашәҭ шьыҵәрақәа шьҭарҵеит Гагра ақ. 1992-1993 шш. хатәгәаԥхарала Аԥсны Аџьынџьтәылатә еибашьра иалахәыз иҭахаз аибашьцәа рбаҟа аҿаԥхьа.
Алада Уаԥстәыла Аҳәынҭқарра Ахада Анатоли Бибилов Аԥсны Аҳәынҭқаррахь иофициалтә визит ԥхынгәы 7-8 рзы имҩаԥысуеит.